เป็นร้านที่เรากินบ่อยมาก ถ้าให้เลือกชาบูแถว ม. เกษตรต้องร้านนี้ บุฟเฟต์ราคา 299.- ค่ะ (จริงๆมี 2 ราคา แต่เราแนะนำ 299.- เพราะคุ้ม)
คุณป้าเจ้าของร้านใจดีมาก ระหว่างกินก็เอ็นดูประคบประหงมเหมือนลูก
ของแนะนำคือ ข้าวผัดกระเทียม เนื้อก็ดีงามมมม แซลมอน (บอกไว้ก่อนว่าชิ้นไม่ใหญ่ มาเป็นเล็กๆ ต้องเขียนสั่งเยอะๆ) เกี๊ยวกุ้ง ใส่ไข่ไก่ไปด้วยยิ่งฟิน
น้ำจิ้มมี 2 แบบ แบบสุกี้ทั่วไป เติมพริกกระเทียม กับแบบงา อร่อยยยย ใครชอบรสละมุนๆหวานๆของน้ำจิ้มงาต้องชอบ
มีน้ำซุปให้เลือกแบบเดียวนะคะ ตามต้นฉบับชาบู บอกเลยกินแล้วไม่แสบคอ หิวน้ำเหมือนร้านอื่นๆระแวกนั้น
เชียร์ให้มากินค่ะ คหสต. ว่าดีกว่าร้านอื่นรอบๆแน่นอน
น้ำก็หยิบได้ตามใจเลย ลุงป้าเขาวางขวดไว้ให้แล้ว ไม่คิดเพิ่มค่ะ ทุกอย่างรวมใน 299 แล้ว มันคุ้มคนกินมากๆ คิดแล้วยังรู้สึกขาดทุนแทนลุงป้า 